**Rettleiing til søknad om parkeringsløyve for forflytningshemma**

*Merk: For at vi skal kunne handsame søknaden din er det viktig at du fyller inn alle relevante opplysningar og legg ved påkravd dokumentasjon.*

**Send signert søknad til Alver kommune, forvaltningskontoret, postboks 4, 5906 Frekhaug.**

|  |
| --- |
| **Vilkår for tildeling av parkeringsløyve for forflytningshemma:** |
| *Det er tre vilkår for å få innvilga parkeringsløyve. Vilkår 1. og 2. må vere oppfyllt for å få innvilga parkeringsløyve som førar. For passasjer må alle 3 vere oppfyllt.*   1. **Søkjar kan ikkje gå eller har store vanskar med å bevege seg over nokon lengde.** 2. **Søkjar har særleg behov for parkeringslettelsar i samband med bustad, arbeid og/eller anna aktivitet.** 3. **Søkjar treng regelmessig hjelp av førar utanfor motorvogna, og kan ikkje bli satt av ved inngongen medan førar parkerar motorvogna.**   Desse vilkåra dokumenteras ved søkjar si eiga forklaring og legeerklæring. Legeerklæringa må vere ny, og ikkje meir enn 6 månader gammal. |
| **Påkreva dokumentasjon for handsaming av din søknad:** |
| For å handsame søknaden krev vi at all opplista dokumentasjon blir innsendt.   1. **Søknad** 2. **Legeerklæring - ikkje eldre enn 6 månader** 3. **Passfoto, med fargar**   Ved behov for ytterlegare opplysningar kan kommunen ta kontakt med søkjar. |
| **Informasjon om parkeringsløyve:** |
| Løyvet er eit personleg parkeringskort som gjev deg rett til parkering på merka p-plassar. Kortet gjeld i heile Noreg og Europa, og skal plasseras bak frontruta, med forsiden godt synleg.  Løyvet blir gjeve for minimum 2 år og maksimum 5 år av gongen. Dersom du skal fornya parkeringsløyvet må du søkje i god tid før utløpsdatoen. Vi sender **ikkje** påminning når utløpsdato på parkeringsløyve nærmar seg. |
| **Informasjon om innsending av søknad:** |
| Søknad og vedlagt dokumentasjon kan sendas til:   * Alver kommune, Forvaltningskontoret, Postboks 4, 5906 Frekhaug.   Du kan også levera det i ein lukka konvolutt merka «Forvaltningskontoret» til:   * Innbyggjarservice i Amfi Knarvik. * Kommunehuset på Manger eller Frekhaug.   Eller du kan nytta postkassa ved inngongen til Alver Rådhus i Knarvik.  Dersom du har spørsmål kan du ta kontakt med oss på telefon 56 37 50 00 alle kvardagar kl. 10:00 – 12:00, eller sende oss ein e-post på forvaltningskontoret@alver.kommune.no.  NB. Vi ynskjar ikkje søknadar sendt per e-post med omsyn til personvern. |